Olav Øygard

Olav Øygard (født 1956) er en norsk teolog som fra 2014 til 2025 var biskop i Nord-Hålogaland bispedømme. Han ble utnevnt til stillingen 25. september 2014, og ble vigslet til biskop i Tromsø domkirke 9. november 2014.  Han etterfulgte Per Oskar Kjølaas som biskop.

Øygard har sin utdannelse fra Det teologiske menighetsfakultet, ble ordinert i 1981 og kommer fra stillingen som prost i Alta, en stilling han har hatt siden 2011. Han har før dette også vært sogneprest samme sted, og hatt flere prestestillinger i Finnmark.Presentasjon av bispekandidatene - PDF Lest 25. september 2014Olav Øygard ny biskop i Nord-Hålogaland - NRK. Lest 25. september 2014 Han har også vært medlem av bispedømmerådet i Nord-Hålogaland, og hatt diverse andre verv innen kirke og samfunnsliv.

Øygard behersker samisk språk, et språk som er i bruk i gudstjenester og administrasjon i bispedømmet. I de rådgivende avstemningsrundene før utnevnelsen, fikk han flest stemmer fra menighetsrådene og de kirkelige ansatte i bispedømmet og ble innstilt på førsteplass av bispedømmerådet. De andre biskopene gav ham nest mest stemmer, etter Herborg Finnset som var domprost i Tromsø, og var en av de andre kandidatene.I dag presenteres den nye biskopen i nord - Vårt Land. Lest 25. september 2014 I Kirkerådets endelige avstemning fikk Øygard åtte stemmer, mens Finnset fikk sju.Olav Øygard blir ny biskop i nord - Vårt Land. Lest 25. september 2014

 Referanser 

Kategori:Norske lutherske biskoper
Kategori:Biskoper i Nord-Hålogaland bispedømme